HMPRO กำไร Q3 ทะลุ 1.18 พันลบ. รับรายได้การขายพุ่งกระฉูด
HMPRO กำไร Q3/60 โตเกือบ 25% มาที่ 1.18 พันลบ. จากปีก่อนมีกำไร 948 ลบ. เหตุรายได้จากการขายและบริการพุ่ง ขณะที่ 9 เดือนแรกมีกำไร 3.36 พันลบ. เพิ่มขึ้น 19.79% จากปีก่อนมีกำไร 2.80 พันลบ.
31 ต.ค. 2560

บริษัท โฮม โปรดักส์ เซ็นเตอร์ จำกัด (มหาชน) หรือ HMPRO รายงานผลการดำเนินงานประจำไตรมาส 3/60 (รวมบริษัทย่อย) สิ้นสุดวันที่ 30 ก.ย. 60 และงวด 9 เดือนปี 60 มีกำไรสุทธิดังนี้

โดยผลการดำเนินงานประจำไตรมาส 3/60 มีกำไรเพิ่มขึ้น เนื่องจากรายได้จากการขาย รายได้จากค่าเช่าและบริการ และรายได้อื่น รวมถึงการควบคุมค่าใช้จ่ายในการบริหารดีขึ้น
นอกจากนี้ บริษัทยังมีกำไรขั้นต้นจำนวน 3.96 พันล้านบาท เพิ่มขึ้น 455.49 ล้านบาท หรือ 12.98% เมื่อเทียบกับปีก่อน สำหรับอัตรากำไรขั้นต้นต่อยอดขายเพิ่มขึ้นจาก 25.40% ในปีก่อน มาอยู่ที่ 26.26% เป็นผลมาจากการปรับเปลี่ยนของส่วนผสมสินค้ามีไว้เพื่อขายทั้งกลุ่มสินค้าทั่วไป และกลุ่มสินค้า Direct Sourcing การวางแผนการจัดซื้อสินค้า
รวมถึงธุรกิจเมกา โฮม และโฮมโปรที่ประเทศมาเลเซียที่มีอัตราการทำกำไรที่ดีขึ้นจากการได้ผลประโยชน์จากการประหยัดต่อขนาดมากขึ้น
 